पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। जैन संत चंद्रप्रभ सागर ने कहा कि बच्चों को कार से पहले अच्छे संस्कार देना जरूरी है। उन्होंने कहा कि सही मायने में सफलता भी संस्कारवान को ही मिलती है। बच्चे संस्कारवान होंगे तो संस्कृति ओर सभ्यता के कुरूप होने का डर नहीं रहेगा।
जैन संत चंद्रप्रभ सागर रविवार को जयपुर में चातुर्मास के लिए रवाना होने से पहले मेडिकल कॉलेज सभागार में संबोधि सेवा परिषद एवं संबोधि महिला मंडल ,संबोध धाम के संयुक्त तत्वावधान में एक पैगाम परिवार के नाम कार्यक्रम में प्रवचन दे रहे थे। उन्होंने कहा कि बच्चा संस्कारवान नहीं होगा तो संस्कृति ओर सभ्यता को बचे पैसा तो कमा लेगा,लेकिन ऐसे पैसे का क्या अर्थ होगा,जब वह घर के बड़ों की इज्जत नहीं करेगा। घर आए मेहमान को मान सम्मान नहीं देगा । इस लिए बच्चों को कार नहीं संस्कार दिए जाए। उन्होंने बच्चों को संस्कारी कैसे बनाया जाए,इसके ट्रिप्स भी दिए।
जिद करो दुनिया बदलो :
चंद्रप्रभ सागर ने बड़ी संख्या में मौजूद बच्चों को भास्कर के जिद करो दुनिया बदलो स्लोगन पर चलने तथा जीवन में सफलता पाने के लिए भागीरथी प्रयास करने की सीख दी। उन्होंने कहा कि जीवन में सफलता पाने के लिए कठिन परिश्रम से घबराने की जरूरत नहीं है। जिसने भी अभ्यास किया है ,उसे सफलता मिली है। उसका उदाहरण मैं खुद में हूं। मैं कक्षा 9वीं में सप्लीमेंट्री से पास हुआ,लेकिन पिछले 35 साल से मेरी लिखी किताबें बड़े-बड़े साधु संत प्रवचनों में पढ़ रहे हैं।
बच्चे हों या बूढ़े सारे श्रोता झूमे :
जीवन में सफलता पाने को हम अपने भागीरथ आप बने...जीवन का लक्ष्य साधने को हम अर्जुन की आंख बने... अभ्यास करें तो घिसते घिसते पत्थर भी शिवलिंग बन जाए...भजन पर बच्चे,बूढ़े, महिलाएं-पुरुष मेडिकल कॉलेज सभागार में मौजूद सभी झूम उठे। तालियों की गडग़ड़ाहट के साथ यह भजन गाते हुए श्रोता मस्त होकर झूम उठे। कार्यक्रम में उपस्थित जैन संत ललित प्रभ सागर सहित कई साधु संत व साध्वी मौजूद थे।
बच्चे सम्मानित :
इस मौके चंद्रप्रभ सागर,ललित प्रभ सागर सहित अन्य साधु साध्वी ने विधायक कैलाश भंसाली,पार्षद ओमकार वर्मा, तहसीलदार गोपाल परिहार ,महेंद्र लोढ़ा, उम्मेद भंसाली, पवन पारीक,रमेश गुप्ता ,सरला खंडेलवाल, मुकेश मेहता, कैलाश पटवा, सहित अनेक गणमान्य नागरिकों ने संबोधि धाम में आयोजित 5 दिवसीय आध्यात्मिक शिविर में 98 व 100 फीसदी अंक लाने वाले 14 वर्ष तक के आयु वर्ग व इससे अधिक वायु वर्ग के प्रथम तीन-तीन बच्चों सहित करीब 100 बच्चों को पुरस्कृत किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva zho_Hant eng_Latn